हरदोई। प्रदेश में बसपा सरकार के कार्यकाल में बेंची गई चीनी मिलों के मामले की सपा सरकार द्वारा जांच कराने के निर्देश दिए जाने के बाद इससे जुड़े लोगों में हड़कंप मचा है। बिकने वाली चीनी मिलों में हरदोई की भी चीनी मिल होने से यहां भी चर्चाओं का बाजार गर्म है। ध्यान रहे कि जिस समय उक्त चीनी मिल करीब 8 करोड़ रुपए में बेंची गई थी तब इसे कौड़ियों के भाव बेंचे जाने की चर्चा रही थी। इतना ही नहीं चीनी मिल की रजिस्ट्री में स्टांप ड्यूटी में भी खेल किए जाने पर सवाल उठे थे। तब सपा के राष्ट्रीय महासचिव एवं पूर्व मंत्री डा. अशोक बाजपेयी ने सपा के मुखिया मुलायम सिंह के जिले के दौरे पर आने पर उन्हें भी बताया था। तब कहा गया था कि सपा की सरकार आने पर मामले की जांच कराई जाएगी।